এক্ষেত্রে আমাদের যেই কাজটা করতে হবে – যেভাবেই হোক আমাদের স্পেস কমাতে হবে। কোডটা একটু খেয়াল করে দেখো, ব্যাগের প্রত্যেকটি সাইজের অপটিমাম ভ্যালু বের করার জন্যে শুধুমাত্র এর আগের ইন্ডেক্সের ভ্যালুটা আমাদের দরকার হচ্ছে। তার মানে, আমাদের এর আগে বের করা সব সাইজের ব্যাগের অপটিমাম ভ্যালুগুলো অমূলক! সুতরাং, আমরা যদি আমাদের ২-ডি অ্যারে এভাবে DP[2][n] (n=bag size) ডিক্লেয়ার করি, তাহলেই কিন্তু আমাদের আসল কাজটি হয়ে যাচ্ছে। আমরা যদি প্রথম ভ্যালুটি ০ ইনডেক্সে রাখি, তাহলে পরের ভ্যালুটি ১ নং ইনডেক্সে রাখব এবং সেক্ষেত্রে ০ নং ইনডেক্সের ভ্যালুটি ব্যবহার করব। বুঝতেই পারছো, এর পরের ভ্যালুটি আমরা ০ নং ইনডেক্সে রাখব এবং ব্যবহার করব ১ নং ইনডেক্সের ভ্যালুটি। এই জিনিসটাকেই বলা হয়ে থাকে, ‘স্পেস অপ্টিমাইজেশন’!